כביש 31

כביש 31 הוא כביש רוחב בדרום הארץ. הכביש מתחיל במחלף עידן הנגב וחולף דרך להבים, לקייה, חורה, כסייפה וערד, ומסתיים בצומת זוהר סמוך לים המלח. אורכו . הכביש, בן הכ-70 קילומטרים, משמש כציר עיקרי בצפון הנגב, ומחבר בינו ובין ים המלח לבין כביש 6 וכביש 60.

היסטוריה
250px|ממוזער|שמאל|שלט על כביש סדום - ערד ליד צומת זוהר
התוכנית הראשונית לסלילת הכביש גובשה באמצע שנות ה-50.

ביולי 1961 הוחל בסלילת קטעו המערבי של הכביש, בין להבים לערד. התחלת העבודה צוינה בטקס בנוכחותו של פנחס ספיר. עבודות העפר על הכביש נמשכו עד מאי 1962 ואז הוחל בהנחת תשתיות. במחצית השנייה של 1962 בוצעו עבודות הזיפות והכביש נחנך בפברואר 1963. במעמד החנוכה נקרא הכביש על שם גרשון דובינבוים איש הפלמ"ח שנהרג באזור. גם עבודות הפריצה בקטע המזרחי של הכביש, מערד לים המלח, החלו ביולי 1961, אך בעקבות התוואי התלול של הכביש הם לקחו זמן רב יותר, ודרשו עבודות חציבה ופיצוצי סלע. קטע זה של הכביש נחנך ביוני 1964, לאחר שלוש שנות עבודה. 

הכביש כלל נתיב אחד לכל כיוון, ובשנים 2010–2012 נהרגו בו 30 בני אדם בתאונות דרכים. הקטע בין ערד לסדום היה כביש מסוכן הצונח לאזור ים המלח בסיבובים חדים עד לשדרוגו בשנת 2014. קטע זה אהוב על אופנוענים שאחדים מהם מצאו בו את מותם. מדרום לכביש נמצא מקבץ של מספר אנדרטאות לאופנוענים שנהרגו במה שמכונה "כביש המוות". בשנת 2010 החלה החברה הלאומית לדרכים בישראל בביצוע פרויקט להרחבת הכביש לדו-נתיבי בשני המסלולים בקטע צומת שוקת - ערד. הפרויקט כולל הקמת אי תנועה רחב ומגונן בין המסלולים, וכן הקמת מחלפונים במקום הצמתים הקיימים. רוב המחלפונים נפתחו בשנת 2015. במסגרת העבודות בוצע טיפול אינטנסיבי לפיתוח הנופי ולגינון בשולי הדרך, הוקמו מדרכות ותותקן תאורה לכל אורך הקטע. בנוסף, נסלל שביל אופניים והוצבו מעקות בטיחות לכלי רכב ולהולכי רגל. בצומת הכניסה לעיר ערד הוצב רמזור להסדרת התנועה בין כביש 31 לרחובות שמיר וקנאים.

ב-3 בפברואר 2015 אירעה תאונה בין משאית שהובילה טרקטור לבין אוטובוס סמוך לצומת להבים. 8 תושבות חורה והסביבה נהרגו ועשרות נפצעו.

בעבר נמשך הכביש מערבה עד לצומת הנשיא. כיום קטע הכביש מצומת הנשיא לצומת להבים מסומן ככביש 310. כביש 6 נסלל תוך ניצול התוואי הקיים של כביש 31 מלהבים עד מחלף לקייה וכיום קטע זה מסומן ככביש 6 בלבד. הקטע נפתח בשנת 2015. כביש 6 ממשיך דרומה ומתחבר לכביש המשודרג לערד במחלף שוקת.

מסלול
ק"משםסוג מפגשמיקוםדרכים מצטלבות כביש 31 ממערב למזרח 0מחלף עידן הנגב35x35 פיקסלים להבים  1.5 מחלף ללא שם 25x25 פיקסלים כניסה מרכזית ללהבים 2צומת ללא שם25x25 פיקסלים כניסה מזרחית ללהבים 2.5 מחלף להבים 25x25 פיקסלים  9.5 מחלף לקייה25x25 פיקסלים לקייה  11.5צומת ללא שם25x25 פיקסלים כניסה ללקייה 13 מחלף שוקת25x25 פיקסלים שוקת  14.5מחלף מיתר25x25 פיקסלים פארק התעשייה שוקת, מיתר  17.5 מחלף חורה25px חורה כניסה לחורה ולא-סייד 19.5 מחלף יתיר25px  23 מחלף סעווה (מולדה)25x25 פיקסלים סעווה כניסה לסעווה 29.5 מחלפון נבטים25x25 פיקסלים נצאצרה כביש גישה ליישובים נצאצרה וזבארגה 32 מחלף כסייפה25x25 פיקסליםכסייפה כניסה לכסייפה, כביש 3112 למכחול ולדריג'את 38 צומת תל ערד 25px תל ערד  41.5 מחלף פארק ערד25x25 פיקסלים ערד כניסה לפארק ערד 45צומת ללא שם25px אזור התעשייה ערד ורחוב הקנאים 46.5 צומת ערד25x25 פיקסלים  53.5 צומת חתרורים25x25 פיקסלים קבועה  70 צומת זוהר25x25 פיקסלים נווה זוהר 

ראו גם
 כבישי ישראל

קישורים חיצוניים

 נסיעה מצולמת על כביש 31 מים המלח לערד.
 בניגוד לכל הטענות: כביש 31 בין שוקת לערד הכולל את קטע הדרך הסמוך לחורה בו אירעה התאונה הקטלנית משודרג בימים אלה בעלות של יותר ממיליארד שקלים, באתר משרד התחבורה, 10 בפברואר 2016


הערות שוליים

*
קטגוריה:ישראל: כבישים
קטגוריה:ערד: תחבורה
קטגוריה:מיתר (יישוב): תחבורה
קטגוריה:להבים: תחבורה
קטגוריה:כסייפה: תחבורה
קטגוריה:חורה: תחבורה
קטגוריה:לקייה: תחבורה
קטגוריה:מועצה אזורית תמר: תחבורה
קטגוריה:מדבר יהודה: כבישים
קטגוריה:בקעת ערד
קטגוריה:הנגב: כבישים